钦定古今图书集成/历象汇编/乾象典/第049卷 > 天渊
## 钦定古今图书集成/历象汇编/乾象典/第049卷 > 天渊

按《星经》，“天泉十星，在鳖东，一曰天海，主灌溉沟渠之
事也。”

按：《史记天官书》《汉书天文志》俱不载。

按《博雅》，“天渊谓之纽兹，又谓之三渊。”

按《晋书天文志》：“九坎间十星，曰天池，一曰三池，一曰
天海，主灌溉田畴事。”

按：《隋书天文志》同。

按《宋史天文志》：“天渊十星，一曰天池，一曰天泉，一曰
天海，在鳖星东南九坎间，又名太阴，主灌溉沟渠。”
按《观象玩占》，“天渊十星，在鳖星东南，一曰天海，一曰
太阴，主灌溉，又主海中鱼鳖。”